Google Earth-kaart van misdaad in Suid-Afrika
• Bedrywe • Tegnologie • Google Earth-kaart van misdaad in Suid-Afrika
Misdaad-statistiek. Foto verskaf
Kry 'n voëlvlug-prentjie van die Polisie se statistiek van misdaad in Suid-Afrika – via Google Earth.
Hoe gemaak met die nuutste polisie misdaad-statistieke wat pas verskyn het? Het misdaad toegeneem of minder geword? En die groot vraag waarin boere belangstel: Wat sê dié syfers oor plaasaanvalle, indien enigiets?
Touchlab, 'n afdeling van Media24 wat fokus op digitale toepassings, het pas 'n nuwe webtuiste bekend gestel wat poog om juis dié soort vrae te beantwoord.
Dié baanbreker-webtuiste wat Touchlab ontwikkel het, gebruik misdaadstatistiek wat deur die SA Polisiediens bekend gestel is, tesame met Google Earth-kaarte. Die webtuiste wys op nasionale, provinsiale en stasievlak wat watter soort misdaad in Suid-Afrika gepleeg word.
Op dié webtuiste word misdaad op 'n Google Earth-kaart aangedui. Verskillende kleure word gebruik om die frekwensie waarmee sekere misdade in 'n geografiese gebied plaasvind, aan te dui. Verskillende misdade, van moord tot veediefstal, kan só ontleed word. Dit is ook moontlik om die langtermyn-misdaadneigings te ontleed deur middel van 'n grafiek wat die laaste 10 jaar se statistiek vertoon.
Debat oor veediefstalDie onlangse debat oor veediefstal wat in Landbouweekblad plaasgevind het, is makliker om te verstaan met die kaart en grafiek as hulpmiddel. Die langtermyn-neiging vir veediefstal is volgens amptelike SAPS-data aan die toeneem. (Die meegaande skets dui die verspreiding van veediefstal op die webwerf aan.)
Die groot vraag wat die webtuiste nie kan beantwoord nie, is oor die aantal plaasaanvalle wat plaasvind. Daar is 'n algemene persepsie, veral onder boere, dat plaasaanvalle toeneem, nie net in getal nie, maar ook in brutaliteit. Omdat die Polisie nie spesifiek inligting oor plaasaanvalle bekend maak nie, is dit moeilik om enige gevolgtrekkinge oor dié soort misdaad te trek.
Hierdie projek wys hoe tegnologie en statistiek (wat beide vrylik beskikbaar is) ingespan kan word om landsburgers 'n beter idee te gee oor wat regtig in die land aan die gang is. Suid-Afrikaners is bekend daarvoor dat hulle so terneergedruk oor misdaad voel dat hulle dikwels nie meer gevalle van misdaad by die Polisie aanmeld nie.
Die volgende stap is om 'n parallelle webtuiste te skep wat statistieke oor misdaad van burgerlike verenigings insamel en dit op dieselfde manier te verwerk. Dalk sal 'n webtuiste wat misdaad-inligting direk van burgers insamel, 'n beter prentjie van die land skets om die Regering se aandag te trek.
2012/09/28 03:26:01 PM
Die kaart/foto sê niks 'n foto van Suid Afrika met 'n paar groen kolle? SO what?
2012/09/28 04:20:10 PM
Dit is mos die ANC gebied waar die meeste misdaad voorkom.
2012/09/28 05:13:19 PM
Wynand, klik op die skakel wat lees webtuiste in die artikel, dit is jou poort na die webtuiste toe waaroor ons kryf. Of gebruik die skakel:
http://misdaad.touchlab.co.za/ Jan Bez, landbou.com
H J Beser
2012/09/29 08:42:25 PM
Dit duidelik dat minister Nathi Mthetwa se statistiek oor misdaad oëverblindery is.......hy bluf dalk 'n paar ouens maar definitief nie almal nie.
2012/10/01 02:48:43 AM
Swak Wynand, swak
2012/10/01 02:54:46 AM
Ek sal daarvan hou as die 2 statistieke vergelyk word tussen die SAP en die werklike situasie. Goeie idee om burgerlike stats te verkry, maar doen moet dit legit wees, met werklike saak nommers en so aan. Anders help dit ook nie veel en sal valse weerspieeling wees van beide kante. Daar moet "bewyse" wees indien dit bevraagteken word. Maar knap werk, julle beweeg in die regte rigting. Naam